32. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 1049 της 18/23 Δεκ. 1958 Περί παροχής δώρου επί τας εορταίς των Χριστουγέννων εις τους πάσης φύσεως συνταξιούχους του Δημοσίου. Λαβόν υπ’ όψιν σχετικήν εισήγησιν του Υπουργού των Οικονομικών,αποφασίζει:  (Αντί για τις σελ. 90,01(β)-90, 042) Σελ. 90,01(γ) Τεύχος 739- Σελ. 87 Πολιτικές και Στρατιωτικές Συντάξεις 29.Β.α.32 1.«Εις τους πολιτικούς και στρατιωτικούς συνταξιούχους εν γένει ως και εις του μη περιλαμβανομένους εις το εδάφ. 1 του άρθρ. 6 του Α.Ν. 1939 του 1951 πολεμικούς συνταξιούχους και βοηθηματούχους του Δημοσίου παρέχεται δώρον επί ταις εορταίς των Χριστουγέννων ίσον προς το σύνολον της μηνιαίας συντάξεως αυτών μετά του επιδόματος ανικανότητος και παραπληγικού». Η παρ. 1, τροποποιηθείσα δια της υπ’ αριθ. 127/1961 Πραξ. Υπ. Συμβουλίου, αντικατεστάθη ως άνω δια της υπ’ αριθ. 164 της 27/27 Σεπτ. 1963 ομοίας (ΦΕΚ Α΄ 167). 2.Του κατά τ’ ανωτέρω δώρου δικαιούνται και αι οικογένειαι εις ας καταβάλλεται επί τρίμηνον η σύνταξις του αποβιώσαντος συνταξιούχου. 3.Οι συνταξιοδοτηθέντες δια τμήμα του μηνός Δεκεμβρίου δικαιούνται τόσα τριακοστά του κατά τ’ ανωτέρω δώρου όσαι αι ημέραι συνταξιδοτήσεώς των κατά το μήνα τούτον. Οι κατά συμμετοχήν συνταξιοδοτούμενοι θα δικαιωθώσι δώρου επί τη βάσει του ποσού της καταβαλλομένης αυτοίς συντάξεως, οι δε κατά  χωρισμόν συνταξιοδοτούμενοι αναλόγως του μεριδίου των επί της συνολικής συντάξεως. 4.Οι τέως δημόσιοι υπάλληλοι και στρατιωτικοί ως και οι ανακαλούμενοι εις την ενέργειαν έφεδροι στρατιωτικοί, οι δικαιούμενοι τμήματος του δώρου επί ταις εορταίς των Χριστουγέννων, δικαιούνται να λάβωσι κατ’ επιλογήν το επί ταις εορταίς των Χριστουγέννων δώρον είτε ως τέως υπάλληλοι, ή στρατιωτικοί είτε ως συνταξιούχοι. 5.Οι συνταξιούχοι οι λαβόντες ή δικαιούμενοι να λάβωσι δώρον παρά του Δημοσίου ή Νομικού Προσώπου Δημοσίου ή Ιδιωτικού Δικαίου, λόγω υπηρεσίας προσενεχθείσης εις τούτο η εκ συντάξεως παρεχομένης υπό τούτων, θα δικαιωθώσιν δώρου απαραιτήτως εκ του παρ’ ω υπηρετούσιν ή συνταξιοδοτούνται Οργανισμού. Εάν το υπό του Οργανισμού τούτου παρεχόμενον δώρον είναι μικρότερον του προβλεπομένου υπό της παρούσης θα συμπληρωθή τούτο δια της εκ του Δημοσίου Ταμείου καταβολής της σχετικής διαφοράς. Οι ανωτέρω περιορισμοί δεν ισχύουν δια τους δικαιουμένους δώρου εκ παροχής καταβαλλομένης υπό μορφήν επικουρικής ασφαλίσεως δια την προς το Δημόσιον παρασχεθείσαν υπηρεσίαν. 6.Το κατά τον υπολογισμόν του ποσού του δώρου προκύπτον κλάσμα δραχμής παραλείπεται. 7.Εις τους κατά την παρ. 1 συνταξιούχους και βοηθηματούχους παρέχεται δώρον επί ταις εορταίς του Πάσχα ίσον προς το ήμισυ του Δώρου Χριστουγέννων, εφαρμοζομένων αναλόγως και των λοιπών διατάξεων της παρούσης. 8.Η χρονολογία καταβολής των δώρων ορίζεται εκάστοτε δι’ αποφάσεως του Υπουργού των Οικονομικών. Σελ. 90,02(γ) Τεύχος 739- Σελ. 88 9.Τα αυτά δώρα παρέχονται υπό τας αυτάς προϋποθέσεις και εις τους συνταξιούχους του προσωπικού των Σιδηροδρομικών Δικτύων καταβαλλόμενα υπό των οικείων Δικτύων. Εκδόσαν προς τούτο την υπ’ αριθ. 1049 παρούσαν πράξιν του, ισχύουσαν από των εορτών των Χριστουγέννων 1958 και κυρωθησομένην νομοθετικώς μερίμνη του Υπουργού των Οικονομικών. 